— 410 — 



si longuement temporiser et reduict à faire ce que chascun a veu. Au 

 reste je vous ay desià envoyé par le sieur de Mongreville le contract et 

 ratification que m'avez envoyés par le baron de Montandre, signés et scel- 

 lés des principaulx de ceste compagnie et association. Maintenant je vous 

 envoyé le trésorier Bertrand commis et estably par monseigneur le prince 

 à recevoir tous deniers généralement servant à ceste cause, le quel nous 

 avons approuvé et confirmé , pour ce mesme eiFect approuvons et confir- 

 mons par la présente en tant qu'en nous est, en l'absence de mon dit sei- 

 gneur le prince et durant sa détention, luy avons donné charge et fau- 

 thorisons pour recevoir la dite somme de cent mil escuz à nous octroyez 

 par la royne vostre maistresse , suy vant le dict contract et ratification , et 

 pour cest effect luy ayant baillé deux blancz signez ; et au cas que vous ne 

 vous contenteriez de la présente et que vouldriez avoir autre pouvoir, je 

 vous promectz incontinant d'en faire expédier autre, tel que vous advise- 

 rez estre requis pour vostre seureté , vous priant que telles dilïicultés ne 

 retardent aucunement les affaires qui se présentent, aux quelles vous me 

 trouverez tousiours j)rest de satisfaire. Quant au nombre de pouldres et 

 canonz, il ne me semble estre suffisant pour faffaire que nous avons et 

 qui se présentent qui n'en requiert pas moins que vingt milliers , et si est 

 besoing d'avoir pour le moins encoresdeux canons, que je vous prie bien 

 fort, M. de Throckmorton, estre moyen qu'ilz me soient envoyé, sans 

 que cela retarde ce qui peult estre desià prest, et mectre en considération 

 l'importance de ceste place et combien diligence et prompte exécution y 

 est requise, après la quelle je ne fauldray de renvoyer les dits canons. Je 

 ne fauldray aussy de faire tout le bon accueil et bon traitement dont je 

 me pourray adviser aux gentilhommez et soldatz qui viendront soubz la 

 charge de M. de Pellam, et aurez soing de les accommoder comme il est 

 trop raisonnable pour beaucoup de regardz et respectz. Quant aux bat- 

 taux pour transporter ce que j'attens de delà, je suis après tous les jours 

 pour en faire charger de grains, affin de les envoyer au Havre, de sorte 

 qu'il y en aura assez par icy; nous ne laisserons néant moins d'y donner 

 tout le meilleur ordre que nous pourrons. 11 n)e reste à vous dire, M. de 

 Throckmorton, que je vous attends en fort bonne dévotion pour entendre 

 de vous ce qu'il a pieu à la royne vostre maistresse vous donner charge 

 de me faire entendre de sa part, vous asseurant que vous n'avez point 

 plus grand désir de me voir que j'ay de vous voir. Sur ce, me recomman- 

 dant affectueusement à vostre bonne grâce, après avoyr suplié nostre bon 

 Dieu vous donner, M. de Throckmorton , en santé bonne et longue vie. 

 De Cacn, ce xxiii' febvrier 1662 ^ 



Si ramiral avait pu par sa présence rétablir h\s affaires de son 



' U< cord oIKioc . Slolc papcr^ , l'avance , \o\. XXX. 



